На основу члана 12. Правилника о ближим критеријумима, начину и поступку доделе средстава или недостајућег дела средстава из буџета Града Ниша за подстицање програма и пројеката од јавног интереса која реализују удружења („Службени лист Града Ниша“, број 82/2014, 7/2017 и 116/2018), члана 26. Пословника о раду Комисије за спровођење конкурса за избор програма од јавног интереса које реализују удружења у области борачко-инвалидске заштите број: 75-2/2024-07 од 04.01.2024. године и тачке VIII Конкурса за финансирање и суфинансирање програма од јавног интереса које реализују удружења у области борачко-инвалидске заштите на територији Града Ниша у 2024. години, објављеног дана 09.01.2024.године,Комисија за спровођење конкурса за избор програма од јавног интереса које реализују удружења у области борачко-инвалидске заштите, на 3. седници, одржаној дана 14.03.2024. године, утврђује

**ЛИСТУ**

**ВРЕДНОВАЊА И РАНГИРАЊА ПРИЈАВЉЕНИХ ПРОГРАМА**

**I** Комисија за спровођење конкурса за избор програма од јавног интереса које реализују удружења у области борачко-инвалидске заштите (у даљем тексту: Комисија) утврђује Листу вредновања и рангирања пријављених програма по Конкурсу за финансирање и суфинансирање програма од јавног интереса које реализују удружења у области борачко-инвалидске заштите на територији Града Ниша у 2024.години (у даљем тексту: Листа), за 9 благовремених и потпуних пријава и то:

1. **Удружење пензионисаних припадника војске и војних ветерана Србије,ГО Ниш** са укупним бројем бодова **195** и предложеним износом средстава од 700.000,00 динара;
2. **Удружење ратних војних инвалида Града Ниша,** са укупним бројем бодова **180** и предложеним износом средстава од 65**0.000,00** динара;
3. **Удружење бораца Србије,** са укупним бројем бодова **220** и предложеним износом средстава од  **900.000,00** динарa;
4. **Удружење грађана "Бесмртни гвоздени пук Републике Србије",** са укупним бројем бодова **135** и предложеним износом средстава од 20**0.000,00** динара;
5. **Удружење за заштиту права бораца,** са укупним бројем бодова **115** и предложеним износом средстава од 1**00.000,00** динара;
6. **Удружење „Небеске видре“,** са укупним бројем бодова **155** и предложеним износом средстава од **400.000,00** динара;
7. **СУБНОР** Србије Града Ниша, са укупним бројем бодова **170** и предложеним износом средстава од 55**0.000,00** динара;
8. **Удружење пензионисаних припадника војске и војних ветерана Србије,**са укупним бројем бодова **135** и предложеним износом средстава од 20**0.000,00** динара;
9. **Удружење потомака ратника Србије 1912-1920 Града Ниша, ",** са укупним бројем бодова **125** и предложеним износом средстава од **180.000,00** динара;

**II** Комисија није разматрала пријаву на Конкурс Удружење ромски борци Србије “Ромски гвоздени пук“ због неиспуњења захтеваних услова конкурса – нема годину дана од дана регистрације у Агенцији за привредне регистре до дана објављивања конкурса.

**III** Комисија заспровођење конкурсаза избор програма од јавног интереса која реализују удружења у области борачко- инвалидске заштите предлаже неодобравање реализације једног предлога програма и то:

**1.Удружење бораца САБОР, Ниш** са укупним бројем бодова **110.**

**IV** Листу објавити на званичној интернет страници Града Ниша.

 V Листу доставити Градоначелници Града Ниша, координатору Комисије за спровођење конкурса за избор програма од јавног интереса које реализују удружења у области борачко-инвалидске заштите и Градској управи за друштвене делатности Града Ниша.

**VI** Учесници имају право увида у поднете пријаве и приложену документацију у року од 3 (три) радна дана од дана објављивања Листе.

**VII** Учесници Конкурса за финансирање и суфинансирање програма од јавног интереса које реализују удружења у области борачко-инвалидске заштите на територији Града Ниша у 2024.години имају право приговора у року од 8 (осам) дана од дана објављивања Листе на званичној интернет страници Града Ниша.

Одлуку о приговору Комисија доноси у року од 15 дана од дана његовог пријема.

**О б р а з л о ж е њ е**

Градоначелница Града Ниша, на основу овлашћења из члана 8. Правилника о ближим критеријумима, начину и поступку доделе средстава или недостајућег дела средстава из буџета Града Ниша за подстицање програма и пројеката од јавног интереса која реализују удружења („Службени лист Града Ниша“, број 82/2014, 7/2017 и 116/2018), (у даљем тексту: Правилник), донела је Решење о образовању Комисије, број 9/2024-01 од 04.01.2024. године.

У складу са чланом 7. став 1. Правилника, Градоначелница Града Ниша је расписала Конкурс за финансирање и суфинансирање програма од јавног интереса које реализују удружења у области борачко-инвалидске заштите на територији Града Ниша у 2024.години, (у даљем тексту: Конкурс), који је на прописан начин објављен дана **09.01.2024**.године.

На Конкурс је поднето укупно 11 пријава удружења у области борачко-инвалидске заштите на територији Града Ниша.

Комисија је, на основу надлежности прописане чланом 12. Правилника и тачком VIII Конкурса, разматрала предлоге програма у погледу испуњености формално правних услова, услова који се тичу подносиоца и предлога програма и констатовала да је девет пријава поднето благовремено и да су исте потпуне, а да једна пријава није испуњавала захтеване услове конкурса и као таква није разматрана.

 Комисија за спровођење Kонкурса за избор програма од јавног интереса које реализују удружења у области борачко-инвалидске заштите (у даљем тексту: Комисија) , применом Ближих мерила са допунским критеријумима за избор програма које реализују удружења у области борачко- инввалидске заштите на територији Града Ниша, а на основу тачке II,став 2.Конкурса за финансирање и суфинансирање програма од јавног интереса које реализују удружења у области борачко - инвалидске заштите у 2024.години на територији Града Ниша , предлаже неодобравање доделе средстава и реализацију једног предлога програма.

Комисија је затим проценила квалитет благовремених и потпуних програма и њихову финансијску еволуацију, на основу Ближих мерила за избор програма са допунским критетијумима и начином бодовања које је предложила Градска управа за друштвене делатности, а Комисија их усвојила, и благовремено утврдила Листу.

На основу наведених прописа Листа се објављује обавезно на званичној интернет страници надлежног органa. Учесници имају право увида у поднете пријаве и приложену документацију у року од 3 радна дана од дана објављивања Листе. На Листу вредновања и рангирања пријављених програма, учесници конкурса имају право приговора у року од осам дана од дана њеног објављивања. Одлуку о приговору Комисија доноси у року од 15 дана од дана његовог пријема. Одлука се објављује на званичној интернет страници Града Ниша .

Број: 75- 18/2024-07

Датум, 14.03.2024. године

**КОМИСИЈА ЗА СПРОВОЂЕЊЕ**

**КОНКУРСА ЗА ИЗБОР ПРОГРАМА ОД ЈАВНОГ ИНТЕРЕСА**

 **КОЈЕ РЕАЛИЗУЈУ УДРУЖЕЊА У ОБЛАСТИ БОРАЧКО-ИНВАЛИДСКЕ ЗАШТИТЕ**

**Председник**

**Драгана Живковић**